Michael P. Murphy

Michael Patrick «Murph» Murphy (født 7. mai 1976, død 28. juni 2005) var en amerikansk offiser som tjenestegjorde i U.S. Navy under krigen i Afghanistan. Som den første i U.S. Navy siden Vietnam-krigen ble han tildelt Medal of Honor.

Murphy ble født og vokste opp i Suffolk County i New York. Han studerte ved Pennsylvania State University og tok grader innen statsvitenskap og psykologi. Etter studiene ble han utnevnt til offiser i U.S. Navy og ble med i spesialstyrken Navy SEALs i juli 2002. Etter å ha deltatt i flere oppdrag i krigen mot terrorisme, ble han drept i juni 2005 da patruljen hans ble oppdaget og omringet av Taliban i nærheten av Asadabad i Afghanistan.

Referanser

Eksterne lenker 
 
 

Offiserer i U.S. Navy
U.S. Navy SEALs
Medal of Honor
Militærpersonell drept i Afghanistan (2001-)
Artikler i sjøfart-prosjektet